An holl dud a zesav o bugale e brezhoneg a glask reiñ dezho ar gwellañ brezhoneg ma c'hellont, anat ! An holl eo gwelloc'h dezho klevet brezhoneg pouezmouezhiet eget brezhoneg liv ar galleg warnañ. Pep hini a ra eus e wellañ. Setu perak e kavan start barnedigezhioù an dud, ha  n'eo ket evit Beskont resis e lavaran-se, un dachenn ma vez barnet an dud sofkont eo. Ur seurt spered fall a zo gant tud 'zo...  Me 'gred eo pouezus ober, memestra, pa c'hellomp. Emaomp tre melezour ar familhoù rouez a glaske desevel o bugale e galleg saout en un en-dro brezhoneger. N'eo ket evit kement-se eo bet komzet galleg saout en o familhoù war remziadoù a-bezh !  A-hend-all Beskont pa lavarez n'eus ket da implijout ur brezhoneg "fonksionnel" e kavan iskis an dra-se. Ma n'eo nemet tammoù  brezhoneg, ma n'o deus ket an traoù pep hini un anv pe meur a hini, ma ne c'hellomp kaozeal nemet eus sujedoù 'zo ha pas eus reoù all, petra eo ? eñvorenn ur yezh, met n'eo ket unan da vat. E-barzh va fenn eo ober eus ar gwellañ gouzout anv an traoù, implij anezhañ, ha degemer ar reizhadennoù a vez graet din gant ur spered sikour (ha n'eo ket barn). Ur poent-loc'h eo kregiñ da zesevel e vugale e brezhoneg, met n'eus poent-degouezhout ebet, atav e chom traoù da zeskiñ.